બ્રિટનના સ્ટેફોર્ડશાયર વિશ્વ વિદ્યાલયના પ્રવકતા સરાહ રોજે આ અંગે જણાવ્યું છે કે આ અંગે સર્વે કરતાં જોવાં મળ્યું છે કે સતત ૧૫ મિનિટ કે તેનાથી વધુ સમય ટીવી જોતાં બાળકો ટીવી જોયા બાદ મોટા ભાગનાં બાળકોને તેમના મૂળ વિચાર પર આવતા વાર લાગે છે. તેમણે વધુમાં જણાવ્યું કે જો બાળકો તેમની રમતમાં ઓછા રચનાત્મક હોય તો તેઓ આગળ જતા તેમના વિકાસ પર નકારાત્મક અસર પડી શકે છે. સરાહે વધુમાં જણાવ્યું કે અનેક લોકોની એવી ધારણા હોય છે કે ધીમી ગતિવાળા કાર્યક્રમ વધુ શિક્ષણપ્રદ હોય છે. પરંતુ અમારા સર્વેમાં આવી ધારણા ખોટી સાબિત થઈ છે.